**REGULAMENT CONCURS**

*Fotografie muzicală*

Perioada desfăşurării concursului: 13 Februarie 2017 – 4 Decembrie 2017

**Articolul 1. Organizatorul concursului**

Art. 1.1. Concursul “Fotografie muzicală” este organizat de Centrul de Proiecte Educaționale și Sportive București - PROEDUS, cu sediul în București, sector 6, Strada Corvinilor nr. 6, serviciu public organizat ca instituție publică de interes local al Municipiului București, cu personalitate juridică, finanțată din bugetul propriu al Municipiului București.

Art. 1.2. Decizia de derulare a concursului conform regulilor din prezentul regulament este finală şi obligatorie pentru orice participant la concurs. Regulamentul oficial este întocmit şi va fi făcut public conform legislaţiei aplicabile din România.

Art. 1.3. PROEDUS îşi rezervă dreptul de a modifica oricare din condiţiile stabilite în prezentul regulament în perioada desfaşurării concursului, din motive întemeiate, dar nu înainte de a anunţa publicul despre aceste modificări.

**Articolul 2. Denumire. Durată. Locul desfăşurării.**

Art. 2.1. Concursul poartă numele “Fotografie muzicală”, tematica fiind fotografiile realizate de participant conform unui calendar tematic cu cinci sesiuni enunțate de către PROEDUS în prezentul regulament.

Art. 2.2. Concursul se desfăşoară în București, în perioada 13 Februarie 2017 – 4 Decembrie 2017, online, prin e-mail la adresa *scoalapmb@gmail.com*, urmând ca cele mai votate fotografii dintre cele selectate de juriu să facă parte din trei expoziții organizate ulterior de PROEDUS, care se angajează să anunțe desfășurarea acestora prin mijloacele de comunicare corespunzatoare (afişare pe site, pe pagina de Facebook etc.)

**Articolul 3. Dreptul şi condiţiile de participare**

La acest concurs pot participa toţi elevii de liceu din Municipiul București care se înscriu la concursul “Fotografie muzicală” prin completarea formularului de participare ce va fi semnat de părintele/tutorele legal și trimis prin e-mail la adresa *scoalapmb@gmail.com*.

**Articolul 4. Modul de desfăşurare al concursului**

Art. 4.1. PROEDUS anunță o nouă temă muzicală odată cu începerea unei noi sesiuni după cum urmează:

**Sesiunea 1 (Februarie-Martie)**: *Ani de liceu – Stela Enache*; fotografiile vor fi trimise pe e-mail la adresa *scoalapmb@gmail.com* în perioada 13 februarie – 13 martie 2017

**Sesiunea 2 (Aprilie-Mai)**: *Primăvara începe cu tine – Holograf*; fotografiile vor fi trimise pe e-mail la adresa *scoalapmb@gmail.com* în perioada 3 Aprilie – 2 Mai 2017

**Sesiunea 3 (Iunie-August)**: Această sesiune se va desfășura pe parcursul “Taberelor elevilor activi și merituoși” organizate de PROEDUS în Grecia, la munte și la mare; fiecare săptămână va avea o temă muzicală diferită, anunțată ulterior de organizator prin mijloacele de comunicare corespunzătoare (afişare pe site, pe pagina de Facebook etc.).

**Sesiunea 4 (Septembrie-Octombrie)**: *București 555 - ADDA feat. What's UP*; fotografiile vor fi trimise pe e-mail la adresa *scoalapmb@gmail.com* în perioada 18 Septembrie – 16 Octombrie 2017

**Sesiunea 5 (Noiembrie-Decembrie)**: *Doar odată e Craciunul - Ștefan Bănică Jr.;* fotografiile vor fi trimise pe e-mail la adresa *scoalapmb@gmail.com* în perioada 6 Noiembrie – 4 Decembrie 2017

Art. 4.2. Fotografiile pot fi realizate atât cu aparate de fotografiat (compacte, DSLR, mirrorless), cât și cu telefoanele mobile.

Art. 4.3. Dimensiunile minime ale fotografiilor trebuie să fie de 4032 pixeli latura mare și 3024 pixeli latura mică.

Art. 4.4. Fotografiile pot fi procesate minimal (levels, contrast, saturație, vibrance, color balance etc.), nu se acceptă însă colajele.

Art. 4.5. Fotografiile vor fi însoțite de un titlu sugestiv format dintr-un singur cuvânt ce ilustrează sentimentul/starea/senzația pe care participantul o are în momentul ascultării melodiei reprezentativă perioadei de participare.

Art. 4.6. Toate fotografiile înscrise în concurs vor fi jurizate, iar câştigatorii vor fi aleși, astfel:

-          prin jurizare: juriul va vizualiza fotografiile primite și va selecta 30 dintre acestea, ținându-se cont de respectarea temei, mesajul transmis, alegerea titlului, reguli de compoziție, limbaj vizual, cromatică etc.

-          prin vot: cele 30 de fotografii selectate de juriu vor fi supuse la votul publicului prin publicarea lor pe pagina oficială de Facebook PROEDUS, unde se va lua în considerare numărul de reacții pe care fotografiile le primesc.

Art. 4,7, Expozițiile vor fi organizate de PROEDUS după cum urmează:

* După încheierea sesiunii 2, fiind expuse fotografiile selectate pentru lunile februarie-mai;
* După încheierea sesiunii 4, fiind expuse fotografiile selectate pentru lunile iunie-octombrie;
* După încheierea sesiunii 5, fiind expuse fotografiile selectate pentru lunile noiembrie-decembrie.

Art. 4,8, Odată trimise fotografiile, acestea pot fi excluse din concurs doar de către PROEDUS, la cererea argumentată a praticipanților sau în cazul în care terțe persoane reclamă încălcarea unui drept de proprietate intelectuală, drept la imagine sau alt drept protejat de lege, în cazul în care fotografiile încalcă bunele moravuri și ordinea publică. PROEDUS nu va răspunde pentru aceste decizii, atâta timp cât a acționat cu bună credință în baza unor reclamații, indicii sau suspiciuni rezonabile, fiind singurul în măsură să decidă cu privire la aceste aspecte, având în vedere că încălcarea legii sau a drepturilor altor persoane de către participanți poate afecta în mod direct imaginea și răspunderea PROEDUS în fața terților îndreptățiți, a publicului sau a autorităților.

**Articolul 5. Condiţii de validare**

Pentru ca un participant la concurs să fie considerat valid, trebuie să îndeplinească cumulativ următoarele:

- Să fie înscris la concurs prin completarea și trimiterea la adresa de e-mail *scoalapmb@gmail.com* a formularului de participare semnat de părintele/tutorele legal;

- Să trimită la adresa de e-mail *scoalapmb@gmail.com* o fotografie per temă de concurs, respectând perioada specificată în prezentul regulament;

- Să specifice titlul fotografiei conform regulamentului;

- Să respecte condiţiile de desfăşurare a concursului.

În acest sens, PROEDUS îşi rezervă dreptul de a nu publica imaginile care nu respectă aceste condiţii şi de a nu onora solicitările venite din partea participanţilor care încalcă condiţiile de organizare a concursului printr-un act de rea-credinţă care poate fi considerat o fraudă, o tentativă de fraudă sau un abuz. Prin fraudă se înţeleg: orice acţiune sau inacţiune a participantului care constituie o încălcare sau o tentativă de încălcare a obligaţiilor sale legale sau a celor asumate prin participarea la concurs, cu intenţia de a aduce un prejudiciu de orice natură sau de a obţine un folosit necuvenit pentru sine şi/ sau pentru o altă persoană sau acţiunea/ inacţiunea participantului care are drept consecinţă producerea unui asemenea prejudiciu sau obţinerea unui asemenea avantaj.

**Art. 6. Desemnarea câştigătorilor și premiile acordate**

Fiecare participant la concurs care trimite o fotografie împreună cu formularul completat la adresa de e-mail *scoalapmb@gmail.com* va intra în concurs pentru următoarele premii, oferite de PROEDUS prin jurizare și ulterior vot, astfel:

Locul 1 primește tabără în Grecia

Locurile 2 și 3 primesc tabără/stagiu de pregătire într-o stațiune montană sau pe litoralul Mării Negre

Cele 30 de fotografii selectate de juriu vor fi expuse în cadrul evenimentelor stabilite ulterior de PROEDUS care se angajează să anunțe desfășurarea acestora prin mijloacele de comunicare corespunzatoare (afişare pe site, pe pagina de Facebook etc.). Realizatorii celor 30 de fotografii selectate de juriu vor primi diplome, iar voluntarii PROEDUS enumerați printre aceștia vor primi, de asemenea, și puncte de voluntariat. Câștigătorii temelor anterioare care se poziționează pe primele trei locuri ale următoarelor teme vor primi în continuare numai diploma și punctele de voluntariat (pentru cei înscriși în program), ei dispunând deja de un voucher pentru tabără.

**Art. 7. Înmânarea premiilor**

Art 7.1. Câştigatorii vor fi anunţati pe site, pe pagina oficială de Facebook PROEDUS, pe adresa de e-mail și prin telefon, aceștia având la dispoziţie 48 de ore de confirmare de la data anunţului de câştigare.

Art 7.2. În cazul în care câştigătorii desemnați nu vor confirma premiul, premiile se vor acorda rezervelor.

Art 7.3. La înmanarea premiilor, respectiv a voucherelor pentru tabere, câştigătorii trebuie să se prezinte cu actul de identitate la data stabilită ulterior de PROEDUS care va fi anunțată prin mijloacele de comunicare corespunzatoare (afişare pe site, pe pagina de Facebook etc.).

**Articolul 8. Limitarea Răspunderii**

Organizatorul concursului nu îşi asumă răspunderea, incluzând, dar fără a se limita la deteriorările dovezilor ce atestă participarea la concurs.

**Articolul 9. Confidenţialitatea datelor**

Art. 9.1. Prin comunicarea datelor cu caracter personal în modalităţile indicate în mod expres prin regulament, participanţii la concurs îşi exprimă acordul expres şi neechivoc, ca datele lor cu caracter personal să fie prelucrate de PROEDUS în vederea derulării concursului.

Art. 9.2. Datele cu caracter personal colectate în cadrul acestui concurs nu vor fi dezvăluite către terţi cu excepţia cazurilor în care PROEDUS trebuie să respecte obligaţiile impuse de legislaţia în vigoare.

Art. 9.3. PROEDUS garantează confidenţialitatea datelor personale ale tuturor participanţilor. Participantul la concurs, în calitate de persoană vizată, are, conform Legii 677/2001, următoarele drepturi: dreptul la informare (art. 12), dreptul la acces la date (art.13), dreptul la intervenţie asupra datelor (art. 14), dreptul la opoziţie (art. 15), dreptul de a nu fi supus unei decizii individuale (art. 17) şi dreptul de a se adresa justiţiei (art. 18).

Art. 9.4. Participanţii au dreptul de a obţine de la PROEDUS, la cerere şi în mod gratuit confirmarea faptului că datele care îi privesc sunt sau nu sunt prelucrate de acesta şi au de asemenea, dreptul de a se opune în orice moment ca datele care îi vizează să facă obiectul unei prelucrări, cu excepţia cazurilor în care există dispoziţii legale contrare. Participanţii au dreptul de a solicita, printr-o cerere scrisă adresată către PROEDUS, ştergerea sau actualizarea datelor personale în conformitate cu prevederile Legii 677/2001.

**Articolul 10. Cheltuieli de desfășurare**

PROEDUS este răspunzător de plata cheltuielilor aferente desfășurării concursului.

**Articolul 11. Litigii**

Art. 11.1. Orice reclamaţie având ca obiect concursul poate fi adresată în scris la adresa de e-mail *scoalapmb@gmail.com* în termen de maximum 7 zile calendaristice de la data la care s-a produs evenimentul reclamat.

Art. 11.2. Eventualele neînţelegeri apărute între PROEDUS şi participanţii la concurs se vor rezolva pe cale amiabilă sau, în cazul în care aceasta nu va fi posibilă, litigiile vor fi soluţionate de instanţele judecătoreşti române competente.

**Articolul 12. Întreruperea concursului**

PROEDUS îşi rezervă dreptul de a întrerupe concursul oricând pe parcursul desfăşurarii acestuia, cu informarea prealabilă a elevilor prin mijloace de comunicare corespunzatoare (afişare pe site, pe pagina de Facebook etc.).

**Articolul 13. Regulamentul concursului**

Art. 13.1. Regulamentul concursului este afişat şi disponibil gratuit pe site-ul PROEDUS (<http://proedus.ro/>) pe toată perioada de desfăşurare a concursului.

Art. 13.2. Simpla participare la acesta echivalează cu/implică cunoaşterea şi acceptarea integrală şi necondiţionată de către orice participant a prevederilor şi aplicării prezentului regulament în ceea ce priveşte concursul.

Data: 30 Ianuarie 2017

Organizator: Centrul de Proiecte Educaționale și Sportive București - PROEDUS